turjo4nis/wikipedia-bn-dump-20250701 huggingface dataset:
দাউদ মালান

দাউদ জোহানেস মালান (; জন্ম: ৩ সেপ্টেম্বর ১৯৮৭) ইনার লন্ডনের রোহাম্পটন এলাকায় জন্মগ্রহণকারী ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। প্রথম-শ্রেণীর ক্রিকেটে মিডলসেক্সের প্রতিনিধিত্ব করছেন। দলে তিনি মূলতঃ বামহাতি ব্যাটসম্যান হিসেবে খেলে থাকেন। এছাড়াও, ডানহাতে লেগ ব্রেক বোলিংয়ে পারদর্শিতা দেখিয়েছেন দাউদ মালান।

একই নামে পরিচিত তার বাবা দাউদ মালানও ওয়েস্টার্ন প্রভিন্স বি, নর্দার্ন ট্রান্সভাল বি এবং টেডিংটনের পক্ষে ডানহাতি ব্যাটসম্যান ও ডানহাতি ফাস্ট বোলাররূপে খেলেছিলেন।

খেলোয়াড়ী জীবন 
২০০৫-০৬ মৌসুমে দক্ষিণ আফ্রিকার ঘরোয়া ক্রিকেটে বোল্যান্ডের পক্ষে খেলেছেন। ২০০৬ সালে এমসিসি ইয়ং ক্রিকেটার্সেরও সদস্য ছিলেন তিনি। ৭ জুলাই, ২০০৬ তারিখে মিডলসেক্সের পক্ষে যোগ দেন। একইদিনে ওভালে সারে দলের বিপক্ষে টুয়েন্টি২০ কাপে প্রথম একাদশের সদস্যরূপে খেলেন।

২০০৭ সালে দ্বিতীয় একাদশ চ্যাম্পিয়নশীপে ৫১.০০ গড়ে ৯৬৯ রান তুলে শীর্ষস্থানীয় রান সংগ্রাহক হন। জুন, ২০০৮ সালে প্রথম-শ্রেণীর ক্রিকেটে মিডলসেক্সের পক্ষে অভিষেক ঘটে। খেলায় তিনি অপরাজিত ১৩২ রান তোলেন। ৮ জুলাই, ২০০৮ তারিখে টুয়েন্টি২০ কাপের ইতিহাসে ২৪তম সেঞ্চুরি করেন। কোয়ার্টার ফাইনালে ল্যাঙ্কাশায়ার লাইটনিং দলের বিপক্ষে ৫৪ বলে ১০৩ রান তুলেন তিনি।

১৩ জুন, ২০১৬ তারিখে সফরকারী শ্রীলঙ্কার বিপক্ষে একমাত্র টুয়েন্টি২০ আন্তর্জাতিকে অভিষিক্ত টাইমল মিলসের সাথে তাকেও দলের সদস্য হিসেবে অন্তর্ভুক্ত করা হয়েছিল। মিলস খেললেও তিনি খেলার সুযোগ পাননি।

তথ্যসূত্র

আরও দেখুন 
 পল স্টার্লিং
 টাইমল মিলস
 ২০১৬ শ্রীলঙ্কা ক্রিকেট দলের ইংল্যান্ড ও আয়ারল্যান্ড সফর

বহিঃসংযোগ 
 
 
 Middlesex CCC

১৯৮৭-এ জন্ম
জীবিত ব্যক্তি
ইংরেজ ক্রিকেটার
ইংল্যান্ড ক্রিকেট দলের অধিনায়ক
ইংল্যান্ডের টেস্ট ক্রিকেটার
ইংল্যান্ডের একদিনের আন্তর্জাতিক ক্রিকেটার
ইংল্যান্ডের টুয়েন্টি২০ আন্তর্জাতিক ক্রিকেটার
বৃহত্তর লন্ডন থেকে আগত ক্রিকেটার
ইয়র্কশায়ারের ক্রিকেটার
ইসলামাবাদ ইউনাইটেডের ক্রিকেটার
কেপ টাউন ব্লিৎজের ক্রিকেটার
খুলনা টাইগার্সের ক্রিকেটার
টুয়েন্টি২০ কাপে সেঞ্চুরিকারী
নর্থ ভার্সাস সাউথের ক্রিকেটার
পার্ল বয়েজ হাই স্কুলের প্রাক্তন শিক্ষার্থী
পেশাওয়ার জালমির ক্রিকেটার
বোল্যান্ডের ক্রিকেটার
মেরিলেবোন ক্রিকেট ক্লাবের ক্রিকেটার
মিডলসেক্সের ক্রিকেটার
মিডলসেক্স ক্রিকেট অধিনায়ক
হোবার্ট হারিকেন্সের ক্রিকেটার
পাঞ্জাব কিংসের ক্রিকেটার
দক্ষিণ আফ্রিকান বংশোদ্ভূত ইংরেজ
ফরচুন বরিশালের ক্রিকেটার
কুমিল্লা ভিক্টোরিয়ান্সের ক্রিকেটার
প্রাইম দলেশ্বর স্পোর্টিং ক্লাবের ক্রিকেটার
২০২৩ ক্রিকেট বিশ্বকাপের ক্রিকেটার
সানরাইজার্স ইস্টার্ন কেপের ক্রিকেটার
মুলতান সুলতান্সের ক্রিকেটার
বাঁদী থেকে বেগম

বাঁদী থেকে বেগম ১৯৭৫ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন মোহসীন। এক জমিদারের মেয়ের বাঁদী থেকে বেগম হওয়ার এই ছায়াছবির কাহিনী, চিত্রনাট্য ও সংলাপ লিখেছেন সাংবাদিক ও লেখক আহমদ জামান চৌধুরী। এতে প্রধান চরিত্রে অভিনয় করেছেন ববিতা ও রাজ্জাক। এই চলচ্চিত্রে অভিনয় মাধ্যমে ববিতা তার প্রথম জাতীয় চলচ্চিত্র পুরস্কার অর্জন করেন।

কাহিনী সংক্ষেপ 
জমিদার তার মৃত্যু শয্যায় নায়েবকে তার পিতা কর্তৃক অস্বীকৃত এক মেয়ের কথা বলে। নায়েব জমিদারেরই এক কোচম্যানের কাছে পালিত সেই মেয়েকে মহলে নিয়ে আসার আগেই জমিদারের মৃত্যু হয়। জমিদারপত্নী সম্পত্তির লোভে চাঁদনীর আসল পরিচয় জেনেও তাকে জমিদার মহলের বাঁদী করে রাখে। চাঁদনী কি জানতে পারবে তার আসল পরিচয়।

শ্রেষ্ঠাংশে 
 ববিতা - চাঁদনী
 রাজ্জাক - আলী নওশের
 শাহেদ শরীফ
 জাফর ইকবাল
 খান জয়নুল
 মায়া হাজারিকা
 বেবী জামান
 খলিল উল্লাহ খান
 ফখরুল হাসান বৈরাগী
 জুবায়ের আলম
 সফদার আলী ভূঁইয়া
 শায়লা জামান

সঙ্গীত 
বাঁদী থেকে বেগম ছায়াছবিটির সঙ্গীত পরিচালনা করেছেন আজাদ রহমান। গীত রচনা করেছেন আহমদ জামান চৌধুরী। গানে কণ্ঠ দিয়েছেন সাবিনা ইয়াসমিন, নাজমুল হুদা বাচ্চু, ও আঞ্জুমান আরা বেগম।

গানের তালিকা

পুরস্কার 
জাতীয় চলচ্চিত্র পুরস্কার

 বিজয়ী: শ্রেষ্ঠ অভিনেত্রী - ববিতা

তথ্যসূত্র

বহিঃসংযোগ 
 
 রকমারি.কমে বাঁদী থেকে বেগম

১৯৭৫-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
১৯৭০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী নাট্য চলচ্চিত্র
১৯৭৫-এর নাট্য চলচ্চিত্র
জয় বরুয়া

জয় বরুয়া ()ভারতের প্রসিদ্ধ কণ্ঠশিল্পী ও জয় ব্যান্ডের মুল কণ্ঠশিল্পী। তিনি হিন্দি, তেলুগু ও অসমীয়া ভাষার চলচ্চিত্রে কন্ঠদান করেছেন । ২০১০ সনের ডিসেম্বরে মুম্বইয়ে অনুষ্ঠিত প্রথম ইংক কন্ফারেন্সে তাকে ফেল্লো হিসেবে নিমন্ত্রণ করা হয়  ও জয়পুরে ৮-১১ ডিসেম্বর ২০১১ সনে অনুষ্ঠিত ইংকের দ্বিতীয় কন্ফারেন্সে তাকে বক্তা হিসেবে আমন্ত্রণ জানানো হয়।

প্রারম্ভিক জীবন
তিনসুকিয়া জেলার ডিগবয়ে জয় বরুয়া জন্মগ্রহণ করেন। তার পিতার নাম রোহিণি ধর বরুয়া ও মাতার নাম রঞ্জনা বরুয়া। মাত্র চার বৎসর বয়সে তার পিতা তাকে ভায়োলিন উপহার দেন। এইটিই ছিল তার সংগীত জীবনে প্রবেশের সূচনা। সাত বৎসর বয়সে তার ভগিনী তাকে জোড়পূর্বক সংগীত প্রতিযোগীতায় অংশ গ্রহণ করান ও জয় বরুয়া এতে বিজয়ী হয়। এইভাবেই তিনি সংগীতের প্রেমী হয়ে উঠে বিশেষ করে তিনি প্রাশ্চাত্য সংগীতের প্রতি আকৃষ্ট ছিলেন। দা বিটলস্‌, দা ঈগলস্‌, সাইমন আ্যান্ড গারফাঙ্কেল ও ইউ ২ ব্যান্ড ইত্যাদি ছিল তার অনুপ্রেরণার উৎস। তিনি শিলংয়ের সেন্ট আ্যান্টনিস হাইস্কুল থেকে মাধ্যমিক শিক্ষা লাভ করেন। পরবর্তী সময়ে তিনি গুয়াহাটির কমার্স কলেজ থেকে বাণিজ্য শাখায় স্নাতক ডিগ্রী লাভ করেন।

২০০২ সনে তিনি নয়না বরঠাকুরকে বিবাহ করেন। তারা বর্তমান মুম্বইয়ে বসবাস করেন।

শিল্পী জীবন
জয় বরুয়ার শিল্পী জীবন আরম্ভ হয় বিভিন্ন কম্পানীর বিজ্ঞাপনের গানে কন্ঠদান করে। তার কন্ঠদান করা কয়েকটি কম্পানীর নাম হচ্ছে: ভোডাফোন, রিলায়েন্স, অ্যাল.জি, হিরো হোন্ডা, নেসক্যাফি, ক্লাব মহিন্দ্রা, টাটা টি, কোলা কোলা মিনিট মেইড, কার্ল-ওন, হর্লিক্স ও আলফা ওয়ান ইত্যাদি।  ২০১০ সনে মুক্তিপ্রাপ্ত কালভার কিং নামক তেলুগু চলচ্চিত্রে তিনি নেপথ্য গায়ক হিসেবে কন্ঠদান করেন। তিনি ভ্রাম্যমাণ থিয়েটারের নেপথ্য গায়ক হিসেবে গান গায় ২০১১-২০১২ বর্ষের হেঙুল থিয়েটারের খিরকী নামক নাটকে।

জয় লুকিং আউট দা উইন্ডো
২০১০ সনের ২১ ডিসেম্বর তারিখে জয় বরুয়া অসমীয়া ভাষায় আঠটি গানের একটি অ্যালবাম মুক্তি দেন যার নাম জয়: লুকিং আউট দা উইন্ডো। এই আঠটি গানের মধ্যে আইকন বাইকন ও তেজিমলা গানটি অধিক জনপ্রিয় হয়। আইকন বাইকন নামক গানটির ভিডিও বানানো হয়েছে। জয় ব্যান্ডের অন্যান্য সদস্যেরা হচ্ছে পবন রসেইলি, ইবসন লাল বরুয়া, মানস চৌধুরী ও পার্থ গোস্বামী।

পুরস্কার
 শ্রেষ্ঠ নবাগত কণ্ঠশিল্পী (পুরুষ), বিগ অসমীয়া মিউজিক অ্যায়ার্ড ২০১০, (জয়: লুকিং আউট দা উইন্ডের জন্য)

তথ্যসূত্র

বহিঃসংযোগ
Interview with Joi Barua at IndianMusicMug
 Joi - A Voice spreading Joy at Fried Eye
 Joi: Looking Out of the Window - a Review at Fried Eye
IndianMusicMug ia celebrating 2012 Rongali/ Bohag Bihu with Joi Barua at IndianMusicMug

আসামের সঙ্গীতশিল্পী
জীবিত ব্যক্তি
ভারতীয় গায়ক
অসমীয়া নেপথ্য সঙ্গীতশিল্পী
তিনসুকিয়া জেলার ব্যক্তি
টাইমল মিলস

টাইমল সলোমন মিলস (; জন্ম: ১২ আগস্ট, ১৯৯২) ইয়র্কশায়ারের ডিউসবারিতে জন্মগ্রহণকারী ইংল্যান্ডের আন্তর্জাতিক ক্রিকেটার। ৫ জুলাই, ২০১৬ তারিখে শ্রীলঙ্কার বিপক্ষে তার টি২০আই অভিষেক ঘটে। বর্তমানে তিনি সাসেক্সের প্রতিনিধিত্ব করছেন। দলে তিনি মূলতঃ বামহাতি ফাস্ট বোলিং করে থাকেন। এছাড়াও ডানহাতে ব্যাটিংয়ে পারদর্শীতা দেখিয়েছেন টাইমল মিলস।

খেলোয়াড়ী জীবন 
সাফোকের মিল্ডেনহল এলাকায় অবস্থিত মিল্ডেনহল কলেজ অব টেকনোলজিতে পড়াশোনা করেছেন তিনি। ২০১১ সালে চেমসফোর্ডে সফরকারী শ্রীলঙ্কা একাদশের বিপক্ষে এসেক্সের সদস্যরূপে প্রথম-শ্রেণীর ক্রিকেটে অভিষেক ঘটে তার। জুলাই, ২০১১ সালে গ্রেস রোডে লিচেস্টারশায়ারের বিপক্ষে চ্যাম্পিয়নশীপের খেলায় অভিষিক্ত হন তিনি। ঐ খেলার প্রথম ইনিংসে ০/৫১ বোলিং পরিসংখ্যান গড়লেও দ্বিতীয় ইনিংসে ৩/৪৮ লাভ করেন।

২০০১ সালের শীতকালে ইংল্যান্ড পারফরম্যান্স প্রোগ্রামে তিনি অন্তর্ভুক্ত হন। লাফবোরায় প্রশিক্ষণের পাশাপাশি গ্রেটার ম্যানচেস্টার ফায়ার ডিপার্টম্যান্ট ও নর্থ ওয়েলসে প্রশিক্ষণ নেন। এরপর নভেম্বরে তিন সপ্তাহের বিশেষজ্ঞ ফাস্ট বোলিং কার্যক্রমের অংশ হিসেবে দক্ষিণ আফ্রিকার পচেফস্ট্রুমে যান। ১৬ ডিসেম্বর শুক্রবার আশ্চর্যজনকভাবে ইংল্যান্ড লায়ন্স দলের ১৬ সদস্যের তালিকায় অন্তর্ভুক্ত হন তিনি। নটিংহ্যামশায়ারের সদস্য জেমস টেলরের নেতৃত্বাধীন দলটি বাংলাদেশ সফর করেছিল।

আন্তর্জাতিক ক্রিকেট 
১৩ জুন, ২০১৬ তারিখে সফরকারী শ্রীলঙ্কার বিপক্ষে একমাত্র টুয়েন্টি২০ আন্তর্জাতিকে খেলার জন্য দাউদ মালানের সাথে তাকেও দলের সদস্য হিসেবে অন্তর্ভুক্ত করা হয়েছিল। অতঃপর ৫ জুলাই, ২০১৬ তারিখে তার অভিষেক ঘটে। খেলায় তার দল ১৫ বল বাকী থাকতে ৮ উইকেটে জয়লাভ করে।

তথ্যসূত্র

আরও দেখুন 
 লুক রাইট
 দাউদ মালান
 ২০১৬ শ্রীলঙ্কা ক্রিকেট দলের ইংল্যান্ড ও আয়ারল্যান্ড সফর

বহিঃসংযোগ 
Tymal Mills at ESPNcricinfo
Tymal Mills at CricketArchive

১৯৯২-এ জন্ম
জীবিত ব্যক্তি
ইংরেজ ক্রিকেটার
২১শ শতাব্দীর ইংরেজ ক্রিকেটার
ইংল্যান্ডের টুয়েন্টি২০ আন্তর্জাতিক ক্রিকেটার
এসেক্সের ক্রিকেটার
সাফোকের ক্রিকেটার
ডিউসবারির ক্রীড়াবিদ
সাসেক্সের ক্রিকেটার
অ্যাডিলেড স্ট্রাইকার্সের ক্রিকেটার
ব্রিসবেন হিটের ক্রিকেটার
কোয়েটা গ্ল্যাডিয়েটর্সের ক্রিকেটার
রয়্যাল চ্যালেঞ্জার্স ব্যাঙ্গালোরের ক্রিকেটার
করাচি কিংসের ক্রিকেটার
বিশ্ব একাদশ টুয়েন্টি২০ আন্তর্জাতিক ক্রিকেটার
হোবার্ট হারিকেন্সের ক্রিকেটার
পেশাওয়ার জালমির ক্রিকেটার
পার্থ স্কর্চার্সের ক্রিকেটার
ইসলামাবাদ ইউনাইটেডের ক্রিকেটার
চট্টগ্রাম চ্যালেঞ্জার্সের ক্রিকেটার
অকল্যান্ডের ক্রিকেটার
কৃষ্ণাঙ্গ ইংরেজ ক্রীড়াবিদ
প্রেরিত শিষ্য যোহনের নিকট প্রকাশিত বাক্য

প্রকাশিত বাক্য (রহস্যোদ্ঘাটনের পুস্তক; যোহনের নিকট রহস্যোদ্ঘাটন; যোহনের ভবিষ্যৎ ঘটনার ইঙ্গিতপূর্ণ পুস্তক) হল নূতন নিয়মের একটি পুস্তক। এই পুস্তকটি খ্রিস্টীয় পুনরুত্থানবাদে একটি কেন্দ্রীয় স্থান অধিকার করে রয়েছে। কোইন গ্রিকে লিখিত এই পুস্তকের প্রথম শব্দ apokalypsis (অর্থাৎ,"উন্মোচন" বা "রহস্যোদ্ঘাটন") থেকে এই পুস্তকটির নামকরণ করা হয়েছে। প্রকাশিত বাক্য নূতন নিয়ম অপ্রক্ষিপ্তাংশে ভবিষ্যৎ ঘটনার ইঙ্গিতপূর্ণ একমাত্র পুস্তক (যদিও নূতন নিয়মের সুসমাচার ও পত্রাবলি অংশে ভবিষ্যৎ ঘটনার ইঙ্গিতপূর্ণ কিছু সংক্ষিপ্ত পঙ্‌ক্তি রয়েছে)।

প্রকাশিত বাক্য পুস্তকের গ্রন্থকার নিজের নাম "যোহন" বলে উল্লেখ করেছেন। তবে তার সঠিক পরিচয় গবেষকদের মধ্যে একটি বিতর্কের বিষয় হয়ে রয়ে গিয়েছে। জাস্টিন মারট্যার, আইরেনিয়াস, সার্ডিসের বিশপ মেলিটো, আলেকজান্দ্রিয়ার ক্লিমেন্ট এবং মিউর্যাপটরিয়ান পুথির রচয়িতা প্রকাশিত বাক্য পুস্তকের "যোহন"কে প্রেরিত যোহন বলে চিহ্নিত করেন। আধুনিক গবেষকেরা সাধারণভাবে ভিন্নমত পোষণ করেন। অনেকেই মনে করেন, এই পুস্তকের রচয়িতা একজন খ্রিস্টান নবি (ভবিষ্যদ্বক্তা) কোনও কোনও আধুনিক গবেষক এই পুস্তকের রচয়িতাকে এক অনুমিত চরিত্র মনে করেন। তাঁরা এই চরিত্রটির নাম দিয়েছেন "প্যাটমোসের জন"। একাধিক প্রথাগত সূত্র থেকে জানা যায়, সম্রাট ডোমিশিয়ানের রাজত্বকালে (৮১-৯৬ খ্রিস্টাব্দ) এই গ্রন্থটি রচিত হয়েছিল। এই ধারণার সপক্ষে যথেষ্ট প্রমাণও পাওয়া গিয়েছে।

প্রকাশিত বাক্য পুস্তকটি তিনটি সাহিত্য বর্গের অন্তর্গত: পত্রমূলক, রহস্যোদ্ঘাটনমূলক ও ভবিষ্যদ্বাণীমূলক। এই পুস্তকের শুরুতে দেখা যায় এজিয়ানের প্যাটমোস দ্বীপ থেকে যোহন "এশিয়ার সপ্ত মণ্ডলী"র উদ্দেশ্যে একটি পত্র রচনা করছেন। এরপর তিনি ভাবদৃষ্টিতে দেখা একাধিক ঘটনার বিবরণ দিয়েছেন। এই বিবরণের মধ্যে রয়েছে ব্যাবিলনের মহাগণিকা ও পশু এবং পরিশেষে যিশুর দ্বিতীয় আগমন।

এই পুস্তকের অস্পষ্ট ও অত্যধিক কল্পনামূলক বিবরণগুলিএ একাধিক খ্রিস্টীয় ব্যাখ্যা রয়েছে: ইতিহাসবাদী ব্যাখ্যা অনুসারে, ভাবদৃষ্টিতে দেখা এই ঘটনাগুলি হল ইতিহাসের একটি প্রসারিত দৃষ্টিভঙ্গি; প্রিটারিস্ট ব্যাখ্যা অনুসারে, এই ঘটনাগুলি প্রধানত প্রেরিতদের যুগের (খ্রিস্টীয় ১ম শতাব্দ) বা অনন্তপক্ষে রোমান সাম্রাজ্যের পতনের ইঙ্গিতবাহী; ভবিষ্যৎবাদীরা মনে করেন, এই পুস্তকে উল্লিখিত ঘটনাগুলি ভবিষ্যতের ঘটনার বিবরণ; এবং আদর্শবাদী ও প্রতীকবাদী ব্যাখ্যা অনুসারে, এই ঘটনাগুলি প্রকৃত ঘটনা বা ঐতিহাসিক ব্যক্তিত্বের বিবরণ নয়, বরং এগুলি আধ্যাত্মিক পথ এবং সৎ ও অসতের দ্বন্দ্বের একটি রূপক।

পাদটীকা

তথ্যসূত্র

 
খ্রিস্টীয় রহস্যোদ্ঘাটনমূলক রচনা
খ্রিস্টীয় পুনরুত্থানবাদ
লুথার’স অ্যান্টিলেগোমেনা
নতুন নিয়মের বই
ইবরাহিম ইসমাইল চুন্দ্রিগড়

ইবরাহিম ইসমাইল চুন্দ্রিগড় (; আই. আই. চুন্দ্রিগড় নামে পরিচিত) (১৫ এপ্রিল ১৮৯৮ - ১৩ মার্চ ১৯৬৮) ছিলেন পাকিস্তানের ৬ষ্ঠ প্রধানমন্ত্রী।

প্রারম্ভিক জীবন 
তিনি ১৮৯৮ সালের ১৫ এপ্রিল ব্রিটিশ ভারতের বোম্বে প্রেসিডেন্সির আহমেদাবাদে জন্মগ্রহণ করেন। তিনি বোম্বে বিশ্ববিদ্যালয়ে শিক্ষালাভ করেছেন।

রাজনৈতিক জীবন 
বোম্বে বিশ্ববিদ্যালয়ে শিক্ষার্জন করার পর তিনি আহমেদাবাদে আইনজীবী হিসেবে কাজ শুরু করেন। ১৯১৪ সালে তিনি আহমেদাবাদ পৌরসভার সদস্য নির্বাচিত হন। ১৯৩৭ সালে তিনি বোম্বে আইন পরিষদের সদস্য নির্বাচিত হন। একই বছর তিনি বোম্বে হাইকোর্টে আইনজীবী হিসেবে যোগ দেন।

১৯৩৮ সালে তিনি মুসলিম লীগ পার্লামেন্টারি পার্টির ডেপুটি লিডার নির্বাচিত হন। ১৯৪০ থেকে ১৯৪৫ সাল পর্যন্ত তিনি বম্বে প্রাদেশিক মুসলিম লীগের প্রেসিডেন্ট ছিলেন। ব্রিটিশদের নিকট থেকে ক্ষমতা হস্তান্তরের পূর্বে গঠিত অন্তর্বর্তীকালীন সরকারে তিনি বাণিজ্য মন্ত্রীর দায়িত্বপালন করেছেন।

পাকিস্তান প্রতিষ্ঠার পর গঠিত প্রথম মন্ত্রিসভায় তিনি বাণিজ্য মন্ত্রী ছিলেন। পরবর্তীতে তিনি আফগানিস্তানে পাকিস্তানের রাষ্ট্রদূত, উত্তর-পশ্চিম সীমান্ত প্রদেশ ও পশ্চিম পাঞ্জাবের গভর্নর এবং পাকিস্তানের আইনমন্ত্রী হিসেবে দায়িত্ব পালন করেছেন।

প্রধানমন্ত্রী 
১৯৫৭ সালে হোসেন শহীদ সোহরাওয়ার্দী‌ পদত্যাগ করার পর রাষ্ট্রপতি ইস্কান্দার মীর্জা কর্তৃক চুন্দ্রিগড় অন্তর্বর্তীকালীন প্রধানমন্ত্রী হন। কৃষক শ্রমিক পার্টি, নেজামে ইসলাম, মুসলিম লীগ ও রিপাবলিকান পার্টির সমন্বয়ে তার জোট সরকার গঠিত হয়েছিল। নির্বাচনী আইন সংশোধন করে দেশে স্বতন্ত্র নির্বাচন প্রয়োগ করতে হবে এই শর্তে মুসলিম লীগ রিপাবলিকান পার্টির সাথে জোটে যোগ দিয়েছিল। কিন্তু জোটের শরিক দলগুলির মধ্যে মতপার্থক্য দেখা দেয়। এরপর ইস্কান্দার মীর্জা তাকে পদচ্যুত করেন।

স্মরণ 

করাচির একটি সড়কের নাম তার স্মরণে আই. আই. চুন্দ্রিগড় রোড রাখা হয়েছে।

তথ্যসূত্র

বহিঃসংযোগ 
 I. I. Chundrigar
 Chronicles Of Pakistan

|-

|-

১৮৯৭-এ জন্ম
১৯৬০-এ মৃত্যু
আফগানিস্তানে পাকিস্তানের রাষ্ট্রদূত
পাকিস্তানের প্রথম মন্ত্রিসভা
খাইবার পাখতুনখাওয়ার গভর্নর
পাকিস্তানের পাঞ্জাবের গভর্নর
পাকিস্তান আন্দোলনের নেতা
মুহাজির ব্যক্তি
পাকিস্তানি রাজনীতিবিদ
পাকিস্তানের প্রধানমন্ত্রী
গুজরাতি বংশোদ্ভূত পাকিস্তানি ব্যক্তিত্ব
২০শ শতাব্দীর ভারতীয় দার্শনিক
মুম্বই বিশ্ববিদ্যালয়ের প্রাক্তন শিক্ষার্থী
২০শ শতাব্দীর ভারতীয় আইনজীবী
পঞ্চমহল জেলার ব্যক্তিত্ব
আহমেদাবাদের রাজনীতিবিদ
নিখিল ভারত মুসলিম লীগের সদস্য
গুজরাতি বংশোদ্ভূত পাকিস্তানি ব্যক্তি
করাচির ব্যক্তি
পাকিস্তানি আইনজীবী
পাকিস্তান মুসলিম লীগের রাজনীতিবিদ
পাকিস্তানি দার্শনিক
ভারতের গভর্নর জেনারেল পরিষদের সদস্য
শওকত জঙ্গ

শওকতজঙ্গ (মৃত্যুঃ ১৬ অক্টোবর ১৭৫৬) ছিলেন পূর্ণিয়ার নায়েব নাযিম এবং বাংলা-বিহার-উড়িষ্যার শেষ স্বাধীন নবাব সিরাজউদ্দৌলার প্রতিদ্বন্দ্বী। তিনি ছিলেন নবাব আলীবর্দী খানের ভ্রাতুষ্পুত্র সৈয়দ আহমদ খান সওলত জং এর পুত্র।

জন্ম ও পারিবারিক পরিচিতি 
শওকতজঙ্গ ছিলেন বাংলার নবাব আলীবর্দী খান- এর নাতি এবং সিরাজউদ্দৌলার খুড়তুতো ভাই। আলীবর্দী খানের ছিল তিন কন্যা। তিন কন্যাকেই তিনি নিজের বড়ভাই "হাজি আহমদ"- এর তিন পুত্র,নওয়াজিশ মুহম্মদ এর সাথে বড় মেয়ে ঘসেটি বেগমের, সৈয়দ আহমদ খান সওলত জং সাথে মেজো মেয়ে মায়মুনা বেগমের এবং জয়েনউদ্দিন আহম্মদের সাথে ছোট মেয়ে আমেনা বেগমের বিয়ে দেন। তিনি ছিলেন আলীবর্দী খানের মেজ মেয়ে মায়মুনা বেগমের সন্তান। তার জন্মতারিখ বা সাল সম্পর্কে বিশদ জানা যায় না।

কর্মজীবন 
পিতা সৈয়দ আহমদ খান সওলত জং-এর মৃত্যুর পর ১৭৫৬ খ্রিষ্টাব্দের ২৭ মার্চ তিনি পূ্র্ণিয়ার নায়েব নাযিম নিযুক্ত হন।

তথ্যসূত্র

বহিঃসংযোগ 
 শওকত জঙ্গ - বাংলাপিডিয়ায় প্রকাশিত নিবন্ধ।

১৭৫৬-এ মৃত্যু
চট্টগ্রাম পানি সরবরাহ ও পয়ঃনিষ্কাশন কর্তৃপক্ষ

চট্টগ্রাম পানি সরবরাহ ও পয়ঃনিষ্কাশন কর্তৃপক্ষ সংক্ষেপে চট্টগ্রাম ওয়াসা বাংলাদেশের চট্টগ্রাম জেলায় অবস্থিত পল্লী উন্নয়ন ও সমবায় বিভাগের অধীনে একটি সরকারি প্রতিষ্ঠান। এই প্রতিষ্ঠানের অধীনে চট্টগ্রাম বিভাগীয় শহরে পানি সরবরাহ সহ সম্পর্কিত আনুষঙ্গিক কার্যক্রম পরিচালিত এবং নিয়ন্ত্রিত হয়। এই কার্যালয়ের নামানুসারে ওই স্থান ওয়াসা মোড় হিসেবে পরিচিত। কার্যালয়টি ১৯৬৩ সালের ১৯৬৩ সালের ১৬ অক্টোবর পূর্ব পাকিস্তান অধ্যাদেশ নম্বর ১৯-এর অধীনে চট্টগ্রাম শহরে প্রতিষ্ঠিত হয়।

কর্ম
 বৃষ্টি, বন্যা এবং ভূপৃষ্ঠ জল নিয়ন্ত্রণে প্রয়োজনীয় নির্মাণ, পরিচালনা ও জলনিকাশ সুবিধা রক্ষণাবেক্ষণ
 ঘন বর্জ্য ব্যবস্থাপনা

তথ্যসূত্র

বহিঃসংযোগ

বাংলাপিডিয়ায় ওয়াসা, চট্টগ্রাম

১৯৬৩-এ পূর্ব পাকিস্তানে প্রতিষ্ঠিত
জল সংস্থা
চট্টগ্রামের ভবন ও স্থাপনা
চট্টগ্রাম ভিত্তিক সংগঠন
বাংলাদেশের সরকারি সংস্থা
অরবিট ডাউনলোডার

অরবিট ডাউনলোডার হলো মাইক্রোসফট উইন্ডোজ এর একটি ডাউনলোড ম্যানেজার। এই প্রোগ্রামটির প্রধান একটি বৈশিষ্ট্য হলো ইউটিউব,￼￼ ডেইলিমোশন,￼￼ মেটাকেফে ইত্যাদি সাইট এর ভিডিও দেখানো ও তা ডাউনলোড করা।  এই ডাউনলোডারটি ফাইলকে ছোট ছোট ভাগে ভাগ করে ডাউনলোডের গতি বৃদ্ধি করে যা অন্য ব্যবহারকারীদের ব্যান্ডউইথ একই রাখে।

অরবিট ডাউনলোডার এইচটিপিপি, এইচটিপিপিএস, এফটিপি, মেটালিংক, আরটিএসপি, এমএমএস এবং আরটিএমপি ইত্যাদি প্রোটোকল থেকে ডাউনলোড করার অনুমতি দিয়ে থাকে।ইন্টারনেট এক্সপ্লোরার,মজিলা ফায়ারফক্স,ম্যাক্সথন,অপেরা ওয়েব ব্রাউজার ইত্যাদিতে অরবিট ডাউনলোডার চলে।

তহবিল ও নিরাপত্তা সমস্যা 
যদিও অরবিট ডাউনলোডার বিনামূল্যে ব্যবহার করা যায় তবে এটি একধরনের বিজ্ঞাপন প্রচারক পণ্য। এটি এর হোমপেইজ প্রায় পরিবর্তন করে এবং বিভিন্ন ধরনের সফটওয়ার ইন্সটল করার জন্য প্রচার করে যা ক্ষতিকর নয়। এটি তার হোম পেইজে কিছু বিল্টইন বিজ্ঞাপন দেখায় এবং কিছু দেখায় কোনো ফাইল ডাউনলোড হবার পর।

পরবর্তীতে একটি রিপোর্ট করা হয় যে অরবিট ডাউনলোডারের ৪.১.১.১৫ ভারশনে একটি বটনেট-যুক্ত আছে যা এটির ব্যবহারকারীর অজ্ঞাতে একটি ডিডস (ডেনিয়েল ওফ সার্ভিস) এট্যাক করে।. এই ধরনের কাজের জন্য নিরাপত্তা বিশ্লেষকরা এটিকে একধরনের ভাইরাস হিসেবে চিন্হিত করে। এর বর্তমান ভারশন ৪.১.১.১৯ এ আগের এই মডিউল আছে কিনা এই ব্যাপে কোনো নিশচিত তথ্য নেই।

আরো দেখুন 
 ডাউনলোড ম্যানেজার এর মধ্যে তুলনা
 রিয়েল টাইম ম্যাসেজিং প্রোটোকল

তথ্যসূত্র 
Notes

External links 
 
 Review at Download.com
 Review at Softonic.com

2006 software
শুধুমাত্র উইন্ডোজ ফ্রিওয়্যার
ডাউনলোড ম্যানেজার
২০০৬-এর সফটওয়্যার
চিপ (কম্পিউটার)

চিপ হলো একধনের ব্যক্তিগত সিংগেল বোর্ড কম্পিউটার যেটা আমেরিকার নেক্সট থিংস কোম্পানি কিকস্টারটারের মাধ্যমে বিতরন শুরু করে।     "পৃথিবীর প্রথম ৯ $ এর কম্পিউটার” এর প্রচার এভাবেই করা হয়।২০১৬ সালের জুলাই মাসে এটি এর ব্যবহারকারীদের কাছে পাঠানো হয়েছে।

বৈশিষ্ট্য
 বিল্ট ইনওয়াই ফাই
 ব্লুটুথ ৪.০
 সম্পূর্ণ ইউএসবি
 কম্পোজিট ভিডিও পোর্ট
 সংযুক্ত কম্পোজিট ভিডিও কেবল 
 ব্যাটারি দিয়ে চার্জ করা যাবে 
 ভিজিএ এডাপ্টার
 এইচডিএমাই এডাপ্টার
 লিনাক্স অপেরেটিং সিস্টেম
 সাধারণ সফটওয়ার পূর্ব থেকেই ইন্সটল করা

তথ্যসূত্র

২০১৫-এ প্রবর্তিত পণ্য
সিঙ্গেল-বোর্ড কম্পিউটার
লিনাক্স ভিত্তিক ডিভাইস
মাইক্রোকন্ট্রোলার
একক বোর্ড কম্পিউটার
ফাজিলকা জেলা

ফাজিলকা জেলা () উত্তর-পশ্চিম ভারতীয় প্রজাতন্ত্রে, পাঞ্জাব রাজ্যের ২২টি জেলার মধ্যে অন্যতম নতুন জেলা। এই জেলায় ৩১৪টি রাজস্ব গ্রাম আছে।

ফাজিলকা জেলার  সদর দপ্তর  ফাজিলকা শহর। আবোহার এই জেলার বৃহত্তম শহর।

ইতিহাস 
২৭ জুলাই ২০১১ সালে, ফাজিলকা জেলাকে পাঞ্জাব সরকারের দ্বারা পাঞ্জাবের ২১তম জেলা হিসেবে ঘোষণা করা হয়. তার আগে  ফাজিলকা ফিরোজপুর জেলার অন্তর্ভুক্ত ছিল।

অবস্থান 
এটা পাকিস্তান সীমান্তের পাশে অবস্থিত। উত্তরে ফিরোজপুর জেলা, শ্রী মুক্তসার সাহিব এর পূর্বে, দক্ষিণে রাজস্থান এবং পাকিস্তান পশ্চিমে। এটি ফজল দীন দ্বারা অধিষ্ঠিত ছিল এবং নাম ছিল বাংলা।

ভূগোল 
 গ্রীষ্মকালে খুব গরম এবং শীতকালে খুব ঠান্ডার জন্য, এটির জলবায়ু চরভাবাপন্ন। শতদ্রু  নদী, জেলার মধ্য দিয়ে প্রবাহিত হয়ে  ভারত-পাকিস্তান সীমান্ত দিয়ে পাকিস্তানেের দিকে প্রবাহিত হয়।

প্রশাসন 
জেলা প্রশাসকই, জেলার সিইও। ২০১৪ সালে মনজিত ব্রার, আইএএস,  ফাজিলকা জেলা প্রশাসক হন। জেলাটি প্রশাসনিকভাবে নিম্নলিখিত তহশিলের বিভক্ত :
 ফাজিলকা
 আবোহার
 জালালাবাদ
আবোহার শহর, ফাজিলকা জেলার বৃহত্তম শহর।

জনসংখ্যার উপাত্ত 
ভারতের ১৯৬১ সালের  জনগণনা অনুসারে, ফিরোজপুর জেলার ফাজিলকা তহশীল এর ৬০.২% মানুষ হিন্দি, তাদের ভাষা হিসাবে নিবন্ধিত করেছে এবং কেবলমাত্র ৩৯.৪% পাঞ্জাবী ভাষাকে তাদের ভাষা হিসাবে নিবন্ধিত করেছে।

তথ্যসূত্র 

পাঞ্জাবের (ভারত) জেলা
ফাজিলকা জেলা
ক্রিস হেমসওয়ার্থ

ক্রিস হেমসওর্থ (জন্ম ১১ অগাস্ট ১৯৮৩)  একজন অস্ট্রেলীয় অভিনেতা। তিনি অস্ট্রেলীয় টিভি ধারাবাহিক হোম এন্ড অ্যাওয়ে-তে কিম হাইড চরিত্রে (২০০৪) এবং থর চরিত্রে মার্ভেল সিনেমাটিক ইউনিভার্স নির্ভর থর (২০১১), দ্য অ্যাভেঞ্জার্স (২০১২), থর: দ্য ডার্ক ওয়ার্ল্ড (২০১৩), এবং অ্যাভেঞ্জার্স: এজ অব আলট্রন (২০১৫) চলচ্চিত্রগুলোতে অভিনয় করে সর্বাধিক পরিচিতি লাভ করেন। বিজ্ঞান কল্পকাহিনি নির্ভর চলচ্চিত্র স্টার ট্রেক (২০০৯), রোমহর্ষক রোমাঞ্চকর আ পারফেক্ট গেটওয়ে (২০০৯), হরর কমেডি দ্যা কেবিন ইন দ্যা উডস (২০১২), ডার্ক ফ্যান্টাসি অ্যাকশন চলচ্চিত্র স্নো হোয়াইট অ্যান্ড দ্য হান্টসম্যান (২০১২), যুদ্ধ ভিত্তিক রেড ডাউন (২০১২) এবং জীবনী ভিত্তিক স্পোর্টস ড্রামা চলচ্চিত্র রাশ (২০১৩) চলচ্চিত্র সমূহে অভিনয় করেছেন।

এছাড়াও ২০১৫ সালে, হেমসওর্থ অ্যাকশন থ্রিলার ছবি ব্ল্যাকহ্যাট, কমেডি ফিল্ম ভ্যাকেশন এবং জীবনী নির্ভর থ্রিলার ইন দ্যা হার্ট অব দ্যা সী  এই চলচিত্রগুলোতে সফল ভাবে অভিনয় করেন। ক্রিস হেমসওর্থ সনি'স রোবটের ঘোস্টবাস্টার্স চলচ্চিত্রে পার্শ্ব চরিত্রের ভূমিকায় অভিনয় করেন। .

তথ্যসূত্র

বহিঃসংযোগ

 
 
 

১৯৮৩-এ জন্ম
জীবিত ব্যক্তি
২১শ শতাব্দীর অস্ট্রেলীয় অভিনেতা
অস্ট্রেলীয় কণ্ঠ অভিনেতা
অস্ট্রেলীয় চলচ্চিত্র অভিনেতা
অস্ট্রেলীয় ভিডিও গেম অভিনেতা
অস্ট্রেলীয় সোপ অপেরা অভিনেতা
আইরিশ বংশোদ্ভূত অস্ট্রেলীয় ব্যক্তি
ইংরেজ বংশোদ্ভূত অস্ট্রেলীয় ব্যক্তি
স্কটিশ বংশোদ্ভূত অস্ট্রেলীয় ব্যক্তি
ওলন্দাজ বংশোদ্ভূত অস্ট্রেলীয় ব্যক্তি
জার্মান বংশোদ্ভূত অস্ট্রেলীয় ব্যক্তি
মেলবোর্নের অভিনেতা
মার্কিন যুক্তরাষ্ট্রে অস্ট্রেলীয় প্রবাসী
মেম্বার্স অব দি অর্ডার অব অস্ট্রেলিয়া
অস্ট্রেলীয় চলচ্চিত্র প্রযোজক
অস্ট্রেলীয় কণ্ঠাভিনেতা
মুনশি আশরাফ হোসেন

সাহিত্যরত্ন মুনশি আশরাফ হোসেন (১৮৯২-১৯৬৫) বাঙালি কবি, গবেষক, পুথি ও লোকসাহিত্য সংগ্রাহক।

প্রারম্ভিক জীবন
আশরাফ হোসেন ১৮৯২ সালে সিলেটের কমলগঞ্জ থানার রহিমপুর গ্রামে জন্মগ্রহণ করেন। তিনি স্থানীয় মক্তবে শিক্ষা শুরু করেছেন। কওমি মাদ্রাসায় পাঁচ বছর শিক্ষার্জনের পর তিনি মুনশি উপাধি লাভ করেন। কালিপ্রসাদ মধ্য ইংরেজি স্কুলে তিনি তৃতীয় শ্রেণী পর্যন্ত পড়াশোনা করেছেন।

কর্মজীবন
এর তিন বছর পর ১৯১৮ সালে নিজ গ্রামে তার স্থাপিত প্রাথমিক বিদ্যালয়ে শিক্ষকতা শুরু করেন। ১৯২২ সালে তিনি এই স্কুলের প্রধান শিক্ষক হন। একই বছর শিলচর নর্মাল স্কুল থেকে গুরু ট্রেনিং পরীক্ষায় উত্তীর্ণ হন।

সাহিত্যিক
আশরাফ হোসেন ১৯১৮ সালে সাহিত্য চর্চা শুরু করেন। বিভিন্ন ম্যাগাজিন ও পত্রিকায় তিনি স্থানীয় সমস্যাদি নিয়ে লেখালেখি করতেন। একই সময়ে লোকসাহিত্য সংগ্রহ নিয়ে উৎসাহিত হন। দীনেশচন্দ্র সেনের পূর্ববঙ্গ-গীতিকা গ্রন্থে তার সংগৃহিত মণিপুরের লড়াই সংকলিত হয়েছে।

তিনি ১২টি মৌলিক গ্রন্থ প্রণয়ন করেছেন। এর মধ্যে রয়েছে আশরাফ দেওয়ানা, ভূমিকম্পের কবিতা, আদম খাঁ দেওয়ানের গীত ইত্যাদি। লোকসাহিত্য বিষয়ে তার সম্পাদিত ৩০টি গ্রন্থ রয়েছে যার মধ্যে রয়েছে দিলকুশ কন্যার বারমাসী, শান্তিকন্যার বারমাসী, লিলাইর বারমাসী, মধুমালার গীত প্রভৃতি। এছাড়াও তিনি ১৭টি পাঠ্যপুস্তক প্রণয়ন করেছেন। যেমন মক্তবি বাল্যশিক্ষা, সাহিত্য সুধা, নববিধান ধারাপাত ইত্যাদি। মাসিক আল ইসলাহ পত্রিকায় তার রচিত সিলহটের ইতিহাস ধারাবাহিকভাবে প্রকাশিত হয়েছে।

সম্মাননা
সাহিত্যে অবদানের স্বীকৃতি হিসেবে মুর্শিদাবাদ বঙ্গ সাহিত্য মন্ডল ১৯৩৫ সালে তাকে পুরাতত্ত্ববিদ উপাধি দেয়। ১৯৪৩ সালে আসাম সরকার তাকে সাহিত্য বৃত্তি প্রদান করে। ১৯৫২ সালে নিখিল বঙ্গ সাহিত্য সংঘ তাকে সাহিত্যরত্ন ও কাব্যবিনোদ উপাধি দেয়। ১৯৬৫ সালে পাকিস্তান সরকার তাকে তমগা-ই-কায়েদে আজম উপাধি প্রদান করে। বাংলা একাডেমি তাকে আর্থিক সহায়তা প্রদান করেছিল।

মৃত্যু
আশরাফ হোসেন ১৯৬৫ সালের ২৪ জানুয়ারি নিজ গ্রামে মৃত্যুবরণ করেন।

তথ্যসূত্র

১৯৬৫-এ মৃত্যু
বাঙালি কবি
১৮৮২-এ জন্ম
২০শ শতাব্দীর বাংলাদেশী কবি
১৯শ শতাব্দীর বাঙালি কবি
বাংলাদেশী সুন্নি মুসলিম
২০শ শতাব্দীর মুসলিম
২০শ শতাব্দীর বাঙালি
বাংলা ভাষার কবি
বাঙালি পুরুষ কবি
মুসলিম কবি
অলিম্পিকে মরক্কো

মরোক্কো প্রথম অলিম্পিক গেমসে অংশগ্রহণ করে ১৯৬০ সালে এবং তার পরের ১৯৮০ মস্কো গেমস বাদে সকল গ্রীষ্মকালীন অলিম্পিক গেমসে অংশগ্রহণ করেছে। ১৯৮০ গ্রীষ্মকালীন অলিম্পিক মরোক্কো যুক্তরাষ্ট্রের নেতৃত্বে বয়কট করেছিল। এছাড়া মরোক্কো ১৯৭৬ গ্রীষ্মকালীন গেমস আফ্রিকান বয়কটের অংশ হিসাবে বয়কট করে, যাতে তার পাঠানো প্রতিনিধিদের ফিরিয়ে নেয়।

শীতকালীন অলিম্পিক গেমসে মরোক্কোর অভিষেক হয় ১৯৬৮ সালে। তারপর থেকে মরোক্কো অনিয়মিত ভাবে ৬টি শীতকালীন অলিম্পিক গেমসে অংশগ্রহণ করেছে।

মরোক্কোর ক্রীড়াবিদগন গ্রীষ্মকালীন অলিম্পিকে ২২টি পদক জিতেছে। সবচেয়ে বেশি পদক জিতেছে দৌড়বাজীতে। শীতকালীন অলিম্পিকে কোন পদক জিততে পারেনি।

মরোক্কোর জাতীয় অলিম্পিক কমিটি ১৯৫৯ সালে গঠিত এবং একই বছর আন্তর্জাতিক অলিম্পিক কমিটি কর্তৃক স্বীকৃত হয়।

পদক তালিকা

গেমস অনুযায়ী পদক

ক্রীড়া অনুযায়ী পদক

আরও দেখুন 
 প্যারালিম্পিকে মরোক্কো
 আফ্রিকান গেমসে মরোক্কো

বহিঃসংযোগ 
 
 
 
 

অলিম্পিকে মরোক্কো